Bendrieji talonai

Bendrieji pinigai, bendrieji talonai (šnek. kalba – dažniausiai vagnorkės, retai žvėriukai) – Lietuvos laikinieji pinigai, Lietuvoje naudoti pirmais jos atgautos nepriklausomybės metais ir pakeitę SSRS rublius 1991 m. (įvesti rugpjūčio 5 dieną).

Neoficialus pavadinimas vagnorkės kilo iš tuometinio premjero Gedimino Vagnoriaus (1991 m. sausio 13 d. – 1992 m. liepos 21 d.) pavardės.

Jie buvo įvesti 1991 m. rugpjūčio 5 dieną. Nuo 1991.08.05 siekiant apsaugoti šalies rinką nuo nuvertėjančių SSRS rublių įvesti bendrieji talonai (perkant dotuojamas maisto, labai paklausias pramonines prekes, tabako gaminius kartu su rubliais reikėjo tą pačią sumą sumokėti ir talonais). Nuo 1992.05.01 išleisti talonai kursavo kartu su rubliais (santykiu 1:1). Nuo 1992 m. spalio 1 d. paskelbti vienintele teisėta mokėjimo priemone Lietuvoje. Tokiu būdu Lietuva išėjo iš rublio zonos. Laikinųjų pinigų – bendrųjų talonų – kūrime dalyvavo dailininkų grupė, kuriai vadovavo Raimondas Miknevičius. 1993m talonai pakeisti litais (santykiu 100:1).

 1991 metų laida 
Pirma ant laikinųjų talonų buvo pavaizduoti Lietuvoje gyvenantys gyvūnai (1991 m. laida):
 1 – du driežai
 3 – garniai
 5 – vištvanagis
 10 – kiaunės
 25 – lūšis
 50 – briedis
 100 – stumbras

Buvo išleistos ir talonų dalys – 0,10 ir 0,50 talono. Išleidus antrą laikinųjų pinigų seriją ant jų buvo užrašyta, kad už jų padirbinėjimą bus baudžiama ir įvesta dar viena talono dalis – 0,20 talono.

 1992 metų laida 
1992 m. išleisti naujo pavyzdžio pinigai buvo mažesni ir su kitais paveikslėliais:
 1 – pempės
 10 – strazdas lizde
 50 – tetervinas
 100 – dvi ūdros
 200 – elniai
 500 – meška


1993 m. buvo išleistos modifikacijos:
 200 – elniai
 500 – du vilkaialt=1993 m. 200 talonų|miniatiūra|256x256px|1993 m. 200 talonų
alt=1993 m. 500 talonų|miniatiūra|1993 m. 500 talonų
Laikinieji pinigai buvo primityviai pagaminti ir buvo mažai apsaugoti nuo klastojimo.

1993 m. birželio 25 d. įvedus litą laikini pinigai buvo keičiami į litus santykiu 100:1. Laikinieji pinigai buvo apyvartoje iki 1993 m. liepos 20 d.

Kategorija:Lietuvos istoriniai pinigai
Kategorija:Laikinieji pinigai